«Եթէ մէկը եպիսկոպոսութեան է ցանկանում բարի գործի է ցանկանում»,— գրեց Պողոսը Տիմոթեոսին (1 Տիմոթեոս 3։1, Արարատ)։ Սակայն կաթոլիկ թարգմանության համաձայն (The New Jerusalem Bible)՝ այդ համարում գրված է. «Ով ուզում է նախագահող երեց դառնալ, պատվելի գործի է ձգտում»։ Առաջին դարի քրիստոնյաներին, ովքեր պատասխանատվություններ ունեին, «երեցներ» ու «վերակացուներ» բառերով էին դիմում։ Արդյո՞ք այս բառերը տիտղոսներ էին։ Ո՛չ։ Այդ տղամարդկանց երբեք չեն դիմել «եպիսկոպոս Պետրոս» կամ «երեց Հակոբոս»։ Այդ պատճառով Եհովայի վկաների հասուն քրիստոնյա տղամարդիկ, ովքեր ժողովում ծառայում են որպես երեցներ, երբեք չեն օգտագործում «երեց» բառը որպես տիտղոս։ «Երեց» և «վերակացու» (եպիսկոպոս) բառերը վերաբերում են նրանց, ովքեր հեղինակություն և պատասխանատվություններ ունեն։ Այդ բառերը նաև նկարագրում են նշանակված տղամարդկանց որակները և այն աշխատանքը, որ նրանք անում են։